Κανονισμός (ΕΚ) αριθ. 1800/2001 της Επιτροπής

της 13ης Σεπτεμβρίου 2001

για την τροποποίηση του κανονισμού (ΕΚ) αριθ. 1420/1999 του Συμβουλίου και του κανονισμού (ΕΚ) αριθ. 1547/1999 για τις μεταφορές ορισμένων τύπων αποβλήτων στη Γουινέα

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Ευρωπαϊκής Κοινότητας καθώς και κατά την είσοδο και έξοδο τους(1), όπως τροποποιήθηκε τελευταία από την απόφαση 1999/816/ΕΚ της Επιτροπής(2), και ιδίως το άρθρο 17 παράγραφος 3,

τον κανονισμό (ΕΚ) αριθ. 1420/1999 του Συμβουλίου, της 29ης Απριλίου 1999, περί των κοινών κανόνων και διαδικασιών για τις μεταφορές ορισμένων αποβλήτων προς ορισμένες χώρες εκτός ΟΟΣΑ(3), όπως τροποποιήθηκε τελευταία από τον κανονισμό (ΕΚ) αριθ. 77/2001 της Επιτροπής(4), και ιδίως το άρθρο 3 παράγραφος 5,

Εκτιμώντας τα ακόλουθα:

(1) Η Γουινέα κοινοποίησε στην Επιτροπή, στις 22 Μαρτίου 2001, ότι οι εισαγωγές όλων των αποβλήτων που αριθμούνται στην κατηγορία GM του παραρτήματος II του κανονισμού (ΕΟΚ) αριθ. 259/93, πραγματοποιούνται χωρίς ουδεμία διαδικασία ελέγχου.

(2) Σύμφωνα με το άρθρο 17 παράγραφος 3 του κανονισμού (ΕΟΚ) αριθ. 259/93, η επίσημη αίτηση της Γουινέας κοινοποιήθηκε στις 5 Απριλίου 2001 στην επιτροπή που συγκροτείται βάσει του άρθρου 18 της οδηγίας 75/442/ΕΟΚ του Συμβουλίου, της 15ης Ιουλίου 1975, για τα απόβλητα(5), όπως τροποποιήθηκε τελευταία από την απόφαση 96/450/ΕΚ της Επιτροπής(6).

(3) Προκειμένου να ληφθεί υπόψη η νέα κατάσταση που διαμορφώνεται στην εν λόγω χώρα, είναι απαραίτητο να τροποποιηθούν τόσο ο κανονισμός (ΕΚ) αριθ. 1420/1999, όσο και ο κανονισμός (ΕΚ) αριθ. 1547/1999 της Επιτροπής(7), όπως τροποποιήθηκε τελευταία από τον κανονισμό (ΕΚ) αριθ. 1552/2000(8).

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη που εξέφερε η επιτροπή που συγκροτήθηκε βάσει του άρθρου 18 της οδηγίας 75/442/ΕΟΚ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα Δ του κανονισμού (ΕΚ) αριθ. 1547/1999, μεταξύ των κειμένων σχετικά με τη ΓΡΕΝΑΔΑ και το ΧΟΝΓΚ ΚΟΝΓΚ, παρεμβάλλεται το ακόλουθο κείμενο: "ΓΟΥΙΝΕΑ

Όλοι οι τύποι του τμήματος GM (Απόβλητα από βιομηχανίες τροφίμων και βιομηχανίες μεταποίησης αγροτικών προϊόντων)".

Άρθρο 2

Στο παράρτημα Β του κανονισμού (ΕΚ) αριθ. 1420/1999, μετά το κείμενο "Όλοι οι τύποι εκτός από" σχετικά με τη Γουινέα, το κείμενο:

">ΘΕΣΗ ΠΙΝΑΚΑ>"

αντικαθίσταται από το ακόλουθο κείμενο: "1.

>ΘΕΣΗ ΠΙΝΑΚΑ>

2. Όλοι οι τύποι του τμήματος GM (Απόβλητα από βιομηχανίες τροφίμων και βιομηχανίες μεταποίησης αγροτικών προϊόντων)".

Άρθρο 3

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Σεπτεμβρίου 2001.

Για την Επιτροπή

Pascal Lamy

Μέλος της Επιτροπής

(1) ΕΕ L 30 της 6.2.1993, σ. 1.

(2) ΕΕ L 316 της 10.12.1999, σ. 45.

(3) ΕΕ L 166 της 1.7.1999, σ. 6.

(4) ΕΕ L 11 της 16.1.2001, σ. 14.

(5) ΕΕ L 194 της 25.7.1975, σ. 39.

(6) ΕΕ L 135 της 6.6.1996, σ. 32.

(7) ΕΕ L 185 της 17.7.1999, σ. 1.

(8) ΕΕ L 176 της 15.7.2000, σ. 27.